CELEX: 42013X0824(01)
Language: ro
Date: 2013-08-24 00:00:00
Title: Regulamentul nr. 80 al Comisiei Economice pentru Europa din cadrul Organizației Națiunilor Unite (CEE-ONU) – Dispoziții uniforme privind omologarea scaunelor vehiculelor mari și a acestor vehicule în ceea ce privește rezistența scaunelor și sistemelor lor de ancorare

24.8.2013   
            
            
               RO
            
            
               Jurnalul Oficial al Uniunii Europene
            
            
               L 226/20
            
         Numai textele originale CEE-ONU au efect juridic în temeiul dreptului public internațional. Statutul și data intrării în vigoare ale prezentului regulament ar trebui verificate în ultima versiune a documentului de situație al CEE-ONU TRANS/WP.29/343, disponibil la următoarea adresă:
   http://www.unece.org/trans/main/wp29/wp29wgs/wp29gen/wp29fdocstts.html
   Regulamentul nr. 80 al Comisiei Economice pentru Europa din cadrul Organizației Națiunilor Unite (CEE-ONU) – Dispoziții uniforme privind omologarea scaunelor vehiculelor mari și a acestor vehicule în ceea ce privește rezistența scaunelor și sistemelor lor de ancorare
   Include întregul text valabil până la:
   Seria 03 de amendamente aduse regulamentului – Data intrării în vigoare: 26 iulie 2012
   CUPRINS
   
               1.
            
            Domeniul de aplicare
         
               2.
            
            Definiții
         
               3.
            
            Cererea de omologare
         
               4.
            
            Aprobare
         
               5.
            
            Cerințe pentru scaune
         
               6.
            
            Cerințe pentru ancorajele scaunelor unui tip de vehicul
         
               7.
            
            Cerințe pentru instalarea scaunelor într-un tip de vehicul
         
               8.
            
            Conformitatea producției
         
               9.
            
            Sancțiuni în caz de neconformitate a producției
         
               10.
            
            Modificarea și prelungirea omologării tipului de scaun și/sau tipului de vehicul
         
               11.
            
            Încetarea definitivă a producției
         
               12.
            
            Dispoziții tranzitorii
         
               13.
            
            Denumirile și adresele serviciilor tehnice responsabile cu efectuarea încercărilor de omologare și ale autorităților de omologare de tip
         APENDICE
   
               1.
            
            Metode de încercare a scaunelor conform punctului 5 și/sau a sistemelor de ancorare conform punctului 6.1.2 și/sau instalarea scaunelor orientate lateral în conformitate cu punctul 3 din apendicele 7
         
               2.
            
            Procedura de încercare privind ancorajele unui vehicul în conformitate cu punctul 6.1.1
         
               3.
            
            Măsurătorile care trebuie efectuate
         
               4.
            
            Determinarea criteriilor de acceptabilitate
         
               5.
            
            Cerințe și proceduri privind încercările statice
         
               6.
            
            Caracteristici privind absorbția de energie ale părții posterioare a spătarelor scaunelor
         
               7.
            
            Cerințe pentru protecția pasagerilor în scaunele orientate lateral în conformitate cu punctul 7.4.4
         ANEXE
   
               1.
            
            Comunicare privind omologarea sau refuzul ori prelungirea sau retragerea unei omologări sau încetarea definitivă a producției unui tip sau unor tipuri de scaun(e) cu privire la rezistența lui (lor), în conformitate cu Regulamentul nr. 80
         
               2.
            
            Comunicare privind omologarea sau refuzul ori prelungirea sau retragerea unei omologări sau încetarea definitivă a producției unui tip de vehicul în ceea ce privește rezistența ancorajelor scaunelor, în conformitate cu Regulamentul nr. 80
         
               3.
            
            Exemple de mărci de omologare
         
               4.
            
            Procedura de determinare a punctului „H” și a unghiului real al trunchiului pentru pozițiile de ședere în autovehicule
         1.   DOMENIUL DE APLICARE
   
               1.1.
            
            
               Prezentul regulament se aplică:
               
                           (a)
                        
                        
                           scaunelor pentru pasageri orientate în direcția de mers, în vehiculele din categoriile M2 și M3, clasele II, III și B (1);
                        
                     
                           (b)
                        
                        
                           vehiculelor din categoriile M2 și M3, clasele II, III și B (1) în ceea ce privește ancorajele scaunelor pentru pasageri ale acestora și instalarea scaunelor;
                        
                     
                           (c)
                        
                        
                           aceasta nu se aplică scaunelor orientate înapoi sau oricărei tetiere montate pe aceste scaune.
                        
                     
         
               1.2.
            
            
               La cererea constructorului, se consideră că vehiculele din categoria M2
                   (1) omologate în conformitate cu Regulamentul nr. 17 îndeplinesc cerințele prezentului regulament.
            
         
               1.3.
            
            
               Vehiculele în cazul cărora anumite scaune fac obiectul derogării prevăzute la punctul 7.4 din Regulamentul nr. 14 se omologhează în conformitate cu prezentul regulament.
            
         
               1.4.
            
            
               Se interzice instalarea scaunelor orientate lateral la vehiculele din categoriile M2 (din clasa II, III și B) și M3 (din clasa II, III și B).
            
         
               1.5.
            
            
               La cererea constructorului și cu acordul serviciului tehnic, precum și al autorității de omologare a părții contractante, se poate acorda o aprobare pentru vehiculele din categoria M3 (din clasa III sau B) cu o masă maximă cu încărcătură admisibilă din punct de vedere tehnic de peste 10 tone cu scaune orientate lateral, cu condiția ca aceste scaune orientate lateral să fie grupate în partea din spate a vehiculului pentru a forma o cabină de până la 10 locuri. Aceste scaune orientate lateral vor fi echipate cu cel puțin o tetieră și o centură de siguranță cu prindere în două puncte cu retractor omologate în conformitate cu Regulamentul nr. 16. Mai mult, punctele de ancorare ale centurilor de siguranță trebuie să fie conforme cu cerințele referitoare la dimensiune și de rezistență bazate pe cele prevăzute în Regulamentul nr. 14. Cu toate acestea, se va ține seama de faptul că scaunul este orientat lateral, în loc de a fi orientat în direcția de mers, iar testarea și inspecțiile nu pot face obiectul unei derogări pe această bază. Documentul informativ (anexa 2) va purta mențiunea care atestă că scaunele orientate lateral au fost permise în conformitate cu prezentul alineat. Astfel de omologări nu vor mai fi acordate începând cu 1 noiembrie 2014 sau începând cu data adoptării unor dispoziții uniforme privind testarea pentru scaunele orientate lateral (și anume, prezentul regulament), precum și a unor dispoziții pentru astfel de scaune în ceea ce privește punctele de ancorare ale centurilor de siguranță (și anume, Regulamentul nr. 14) și pentru vehiculele echipate cu centuri de siguranță (și anume, Regulamentul nr. 16), în cazul în care această dată este anterioară precedentei.
            
         
               1.6.
            
            
               Punctul 1.4 nu se aplică în cazul ambulanțelor sau vehiculelor destinate utilizării de către forțele armate, serviciile de protecție civilă, serviciile de luptă împotriva incendiilor și forțele responsabile cu menținerea ordinii publice.
            
         
               1.7.
            
            
               Punctul 1.4 nu se aplică vehiculelor din categoria M3 (din clasa II, III și B) cu o masa maximă de încărcătură admisibilă din punct de vedere tehnic de peste 10 tone pentru scaunele orientate lateral, cu condiția îndeplinirii cerințelor de la punctul 7.4.
            
         2.   DEFINIȚII
   În sensul prezentului regulament:
   
               2.1.
            
            
               „omologarea unui scaun” înseamnă omologarea unui tip de scaun ca un component legat de protecția ocupanților scaunelor orientate în direcția de mers, cu privire la rezistența lor și la construcția spătarelor;
            
         
               2.2.
            
            
               „omologarea unui vehicul” înseamnă omologarea unui tip de vehicul din punct de vedere al rezistenței componentelor cadrului vehiculului pe care urmează să fie fixate scaunele, cât și al instalării scaunelor;
            
         
               2.3.
            
            
               „tipul scaunului” înseamnă scaunele care nu prezintă diferențe majore din punct de vedere al caracteristicilor următoare care pot să afecteze rezistența și agresivitatea acestora:
               
                           2.3.1.
                        
                        
                           structura, forma, dimensiunile și materialele componentelor purtătoare de sarcină;
                        
                     
                           2.3.2.
                        
                        
                           tipurile și dimensiunile sistemelor de reglare și blocare a spătarelor;
                        
                     
                           2.3.3.
                        
                        
                           dimensiunile, structura și materialele sistemelor de prindere și susținere (de exemplu, picioarele);
                        
                     
         
               2.4.
            
            
               „tipul vehiculului” înseamnă vehicule care nu prezintă diferențe majore din punct de vedere al:
               
                           2.4.1.
                        
                        
                           caracteristicilor constructive relevante pentru prezentul regulament; precum și
                        
                     
                           2.4.2.
                        
                        
                           tipului sau tipurilor de scaun(e) omologate de tip care sunt montate pe vehicul, după caz;
                        
                     
         
               2.5.
            
            
               „scaun” înseamnă un cadru, inclusiv armăturile sale de echilibrare și ancorare, care poate să fie ancorat pe structura vehiculului, destinat a fi utilizat într-un vehicul și care oferă un loc de ședere pentru una sau mai multe persoane adulte. În funcție de orientarea sa, un scaun se definește după cum urmează:
               
                           2.5.1.
                        
                        
                           „scaun orientat în direcția de mers” înseamnă un scaun care poate fi folosit în timp ce vehiculul este în mișcare și care este orientat spre partea frontală a vehiculului, astfel încât planul vertical de simetrie al scaunului formează un unghi mai mic de + 10° sau – 10° cu planul vertical de simetrie al vehiculului;
                        
                     
                           2.5.2.
                        
                        
                           „scaun orientat înapoi” înseamnă un scaun care poate fi folosit în timp ce vehiculul este în mișcare și care este orientat spre partea din spate a vehiculului, astfel încât planul vertical de simetrie al scaunului formează un unghi mai mic de + 10° sau – 10° cu planul vertical de simetrie al vehiculului;
                        
                     
                           2.5.3.
                        
                        
                           „scaun orientat lateral” înseamnă un scaun care poate fi folosit în timp ce vehiculul este în mișcare și care este orientat spre partea laterală a vehiculului, astfel încât planul vertical de simetrie al scaunului formează un unghi de 90° (± 10°) cu planul vertical de simetrie al vehiculului;
                        
                     
         
               2.6.
            
            
               „scaun individual” înseamnă un scaun proiectat și construit pentru un pasager așezat;
            
         
               2.7.
            
            
               „scaun dublu” înseamnă un scaun proiectat și construit pentru doi pasageri așezați unul lângă altul; două scaune unul lângă altul și care nu sunt legate între ele sunt considerate două scaune individuale;
            
         
               2.8.
            
            
               „rând de scaune” înseamnă un scaun proiectat și construit pentru trei sau mai mulți pasageri așezați unul lângă altul; mai multe scaune individuale sau scaune duble dispuse unele lângă altele nu sunt considerate rând de scaune;
            
         
               2.9.
            
            
               „perna scaunului” înseamnă componenta scaunului care este dispusă aproape orizontal și proiectată să susțină un pasager așezat;
            
         
               2.10.
            
            
               „spătarul scaunului” înseamnă componenta scaunului care este aproape verticală, proiectată să susțină spatele, umerii și eventual capul pasagerului;
            
         
               2.11.
            
            
               „sistem de reglare” înseamnă un dispozitiv care permite reglarea scaunului sau a componentelor acestuia într-o poziție potrivită pentru morfologia ocupantului așezat;
            
         
               2.12.
            
            
               „sistem de deplasare” înseamnă un dispozitiv care permite deplasarea laterală sau longitudinală a unui scaun sau a uneia dintre componentele acestuia, fără o poziție intermediară fixă a scaunului sau a uneia dintre componentele acestuia, pentru a facilita accesul pasagerilor;
            
         
               2.13.
            
            
               „sistem de blocare” înseamnă un dispozitiv care asigură menținerea scaunului și a componentelor acestuia în poziția de utilizare;
            
         
               2.14.
            
            
               „ancoraj” înseamnă o componentă a podelei sau a caroseriei vehiculului pe care se poate fixa scaunul;
            
         
               2.15.
            
            
               „accesorii de fixare” înseamnă bolțuri sau alte componente care se utilizează pentru fixarea scaunului pe vehicul;
            
         
               2.16.
            
            
               „cărucior” înseamnă echipamentul de încercare realizat și utilizat pentru reproducerea dinamică a accidentelor rutiere care implică coliziuni frontale;
            
         
               2.17.
            
            
               „scaun auxiliar” înseamnă un scaun pentru manechinul montat pe cărucior în spatele scaunului care urmează să fie supus încercării. Acest scaun este reprezentativ pentru scaunul care urmează să fie utilizat în vehicul în spatele scaunului supus încercării;
            
         
               2.18.
            
            
               „plan de referință” înseamnă planul care trece prin punctele de contact ale călcâielor manechinului, utilizat pentru determinarea punctului H și a unghiului real al trunchiului pentru poziția așezat în autovehicul, în conformitate cu prevederile anexei 4;
            
         
               2.19.
            
            
               „înălțime de referință” înseamnă înălțimea marginii superioare a scaunului deasupra planului de referință;
            
         
               2.20.
            
            
               „manechin” înseamnă un manechin care corespunde specificațiilor pentru HYBRID II sau III (2) pentru scaunele orientate în direcția de mers; sau un manechin care corespunde specificațiilor pentru manechinul de încercare la coliziune laterală în temeiul Regulamentului nr. 95, anexa 6 pentru scaune orientate lateral;
            
         
               2.21.
            
            
               „zona de referință” reprezintă spațiul cuprins între două planuri verticale longitudinale, situate la o distanță de 400 mm între ele și simetrice în raport cu punctul H, definite de o rotire de la verticală la orizontală a aparatului cu cap fals, astfel cum se descrie în anexa 1 la Regulamentul nr. 21. Aparatul este plasat astfel cum este descris în anexa 1 la Regulamentul nr. 21 și reglat la lungimea lui maximă de 840 mm și la lungimea lui minimă de 736 mm pentru limitarea reziduală a spațiului menționat;
            
         
               2.22.
            
            
               „centura în trei puncte” în sensul prezentului regulament include și centurile cu mai mult de trei puncte de prindere;
            
         
               2.23.
            
            
               „spațiul dintre scaune” înseamnă, în cazul scaunelor orientate în aceeași direcție, distanța dintre partea anterioară a spătarului unui scaun și partea posterioară a spătarului scaunului care îl precede, măsurată orizontal la înălțimea de 620 mm deasupra solului.
            
         3.   CEREREA DE OMOLOGARE
   
               3.1.
            
            
               Cererea de omologare a unui scaun trebuie depusă de producătorul scaunului sau de reprezentantul său autorizat.
            
         
               3.2.
            
            
               Cererea de omologare a vehiculului trebuie înaintată de constructorul vehiculului sau de reprezentantul său autorizat.
            
         
               3.3.
            
            
               Cererea de omologare a unui scaun sau vehicul trebuie însoțită de următoarele documente în triplu exemplar și de următoarele detalii:
               
                           3.3.1.
                        
                        
                           Pentru omologarea unui scaun:
                           
                                       3.3.1.1.
                                    
                                    
                                       o descriere în detaliu a scaunului, a elementelor de fixare și a sistemelor de reglare, deplasare și blocare ale acestuia;
                                    
                                 
                                       3.3.1.2.
                                    
                                    
                                       desene la scară adecvată și suficient de detaliate ale scaunului, ale elementelor lui de fixare și ale sistemelor de reglare și blocare ale acestuia;
                                    
                                 
                     
                           3.3.2.
                        
                        
                           Pentru omologarea unui vehicul:
                           
                                       3.3.2.1.
                                    
                                    
                                       o descriere detaliată a părților structurii vehiculului care sunt utilizate ca ancoraje;
                                    
                                 
                                       3.3.2.2.
                                    
                                    
                                       desene la scară adecvată și suficient de detaliate ale părților vehiculului care sunt utilizate ca ancoraje.
                                    
                                 
                     
         
               3.4.
            
            
               Serviciului tehnic responsabil cu încercările de omologare i se transmit următoarele elemente:
               
                           3.4.1.
                        
                        
                           două scaune reprezentative pentru tipul care urmează a fi omologat, în cazul omologării unui scaun;
                        
                     
                           3.4.2.
                        
                        
                           o parte a structurii vehiculului, în cazul omologării unui vehicul.
                        
                     
         4.   APROBARE
   
               4.1.
            
            
               În cazul în care scaunul supus omologării în temeiul prezentului regulament îndeplinește cerințele relevante de la punctul 5 de mai jos, respectivul tip de scaun este omologat.
            
         
               4.2.
            
            
               În cazul în care vehiculul supus omologării în temeiul prezentului regulament îndeplinește cerințele relevante de la punctele 6 și 7 de mai jos, se acordă omologarea acelui tip de vehicul.
            
         
               4.3.
            
            
               Pentru fiecare omologare, se atribuie un număr de omologare. Primele două cifre (în prezent 03, care corespund seriei de amendamente 03) indică seria de amendamente care include cele mai recente modificări tehnice majore aduse regulamentului în momentul emiterii omologării. Aceeași parte contractantă nu poate atribui același număr oricărui alt tip de scaun sau de vehicul.
            
         
               4.4.
            
            
               Omologarea sau prelungirea ori refuzul omologării unui tip de scaun și/sau unui tip de vehicul în temeiul prezentului regulament se notifică părților la Acordul din 1958 care aplică prezentul regulament prin intermediul unui fișe conforme cu modelul din anexa 1 și/sau anexa 2 la prezentul regulament.
            
         
               4.5.
            
            
               Pe toate scaunele conforme unui tip de scaun omologat în temeiul prezentului regulament și pe toate vehiculele conforme unui tip de vehicul omologat în temeiul prezentului regulament se aplică, în mod vizibil, într-un loc ușor accesibil, menționat în fișa de omologare, o marcă de omologare internațională, compusă din:
               
                           4.5.1.
                        
                        
                           un cerc în interiorul căruia se află litera „E” urmată de numărul specific al țării care a acordat omologarea (3);
                        
                     
                           4.5.2.
                        
                        
                           numărul prezentului regulament, urmat de litera R, o liniuță și numărul de omologare în partea dreaptă a cercului menționat la punctul 4.5.1.
                        
                     
         
               4.6.
            
            
               Marca de omologare trebuie să fie ușor lizibilă și să nu poată fi ștearsă.
            
         
               4.7.
            
            
               După caz, marca de omologare trebuie amplasată pe scaun/scaune sau pe plăcuța cu date (ori lângă această plăcuță) fixată de constructor pe vehicul.
            
         
               4.8.
            
            
               În anexa 3 sunt prezentate exemple de amplasare a mărcilor de omologare.
            
         5.   CERINȚE PENTRU SCAUNE
   
               5.1.
            
            
               Fiecare tip de scaun orientat în direcția de mers este supus cerințelor de încercare specificate fie la apendicele 1 (încercarea dinamică), fie la apendicele 5 și 6 (încercarea statică) la cererea producătorului.
            
         
               5.2.
            
            
               Încercările cu rezultat pozitiv la care este supus tipul de scaun sunt înregistrate în fișa de comunicare referitoare la omologarea unui tip de scaun, conform modelului din anexa 1.
            
         
               5.3.
            
            
               Fiecare sistem de reglare și deplasare prevăzut conține un sistem de blocare, care funcționează automat.
            
         
               5.4.
            
            
               Nu este necesar ca sistemele de reglare și de blocare să fie în perfectă stare de funcționare după încercare.
            
         
               5.5.
            
            
               Pe fiecare scaun din față al fiecărui vehicul din categoria M2 se montează o tetieră, cu o masă maximă de 3 500 kg. Această tetieră este conformă cu cerințele Regulamentului nr. 25, astfel cum a fost modificat prin seria de amendamente 03.
            
         6.   CERINȚE PENTRU ANCORAJELE SCAUNELOR UNUI TIP DE VEHICUL
   
               6.1.
            
            
               Ancorajele pentru scaunele din vehicul rezistă:
               
                           6.1.1.
                        
                        
                           fie la încercarea descrisă la apendicele 2;
                        
                     
                           6.1.2.
                        
                        
                           fie la încercările descrise la apendicele 1, dacă scaunul este montat pe partea structurii vehiculului care este supusă încercării. Scaunul nu trebuie să fie un scaun omologat dacă îndeplinește cerințele punctului 3.2.1 din apendicele menționat anterior.
                        
                     
         
               6.2.
            
            
               Este admisă deformarea permanentă, inclusiv ruperea unui ancoraj sau a zonei înconjurătoare, cu condiția ca forța prescrisă să fi fost menținută pe întreaga perioadă de timp prevăzută.
            
         
               6.3.
            
            
               Dacă într-un vehicul există mai multe tipuri de ancoraje, fiecare variantă este supusă încercării în vederea omologării vehiculului.
            
         
               6.4.
            
            
               Se poate face o singură încercare pentru omologarea simultană a unui scaun și a unui vehicul.
            
         
               6.5.
            
            
               Pentru vehiculele din categoria M3, se consideră că ancorajele scaunelor corespund cerințelor de la punctele 6.1 și 6.2, dacă ancorajele centurilor de siguranță ale locurilor corespunzătoare sunt montate direct pe scaunele care urmează să fie instalate și aceste ancoraje ale centurilor corespund cerințelor Regulamentului nr. 14, dacă este cazul cu derogarea prevăzută la punctul 7.4.
            
         7.   CERINȚE PENTRU INSTALAREA SCAUNELOR ÎNTR-UN TIP DE VEHICUL
   
               7.1.
            
            
               Toate scaunele instalate cu fața în direcția de mers se omologhează conform cerințelor de la punctul 5 din prezentul regulament și respectă următoarele condiții:
               
                           7.1.1.
                        
                        
                           înălțimea de referință a scaunului este de minimum 1 m; precum și
                        
                     
                           7.1.2.
                        
                        
                           punctul H al scaunului situat imediat în spate se află cu cel mult 72 mm mai sus față de punctul H al scaunului în cauză sau, dacă scaunul din spate are punctul H mai înalt cu mai mult de 72 mm, atunci scaunul în cauză este supus încercării și omologat pentru instalarea în această poziție.
                        
                     
         
               7.2.
            
            
               Dacă omologarea se face conform apendicelui 1, se aplică încercările 1 și 2, cu următoarele excepții:
               
                           7.2.1.
                        
                        
                           încercarea 1 nu se aplică dacă nu există posibilitatea ca partea din spate a scaunului să fie lovită de un pasager fără centură de siguranță (de exemplu, nu există un scaun orientat în direcția de mers sau lateral chiar în spatele scaunului supus încercării);
                        
                     
                           7.2.2.
                        
                        
                           încercarea 2 nu se aplică:
                           
                                       7.2.2.1.
                                    
                                    
                                       dacă nu există posibilitatea ca partea din spate a scaunului să fie lovită de un pasager cu centura de siguranță fixată; sau
                                    
                                 
                                       7.2.2.2.
                                    
                                    
                                       dacă scaunul din spate este un scaun orientat în direcția de mers dotat cu o centură în trei puncte, cu ancoraje care respectă pe deplin cerințele Regulamentului nr. 14 (fără derogare); sau
                                    
                                 
                                       7.2.2.3.
                                    
                                    
                                       dacă scaunul corespunde cerințelor de la apendicele 6 la prezentul regulament.
                                    
                                 
                     
         
               7.3.
            
            
               Dacă omologarea se face conform apendicelor 5 și 6, se aplică toate încercările, cu excepția următoarelor:
               
                           7.3.1.
                        
                        
                           încercarea prevăzută la apendicele 5 nu se aplică dacă nu există posibilitatea ca partea din spate a scaunului să fie lovită de un pasager fără centură de siguranță (adică nu există un scaun orientat în direcția de mers sau lateral chiar în spatele scaunului supus încercării);
                        
                     
                           7.3.2.
                        
                        
                           încercarea prevăzută la apendicele 6 nu se aplică:
                           
                                       7.3.2.1.
                                    
                                    
                                       dacă nu există posibilitatea ca partea din spate a scaunului să fie lovită de un pasager cu centura de siguranță fixată; sau
                                    
                                 
                                       7.3.2.2.
                                    
                                    
                                       dacă scaunul din spate este un scaun orientat în direcția de mers dotat cu o centură în trei puncte, cu ancoraje care respectă pe deplin cerințele Regulamentului nr. 14 (fără derogare).
                                    
                                 
                     
         
               7.4.
            
            
               Instalarea scaunelor orientate lateral este supusă următoarelor condiții:
               
                           7.4.1.
                        
                        
                           înălțimea de referință a scaunului este de minimum 1 m;
                        
                     
                           7.4.2.
                        
                        
                           planul care intersectează punctele H ale scaunelor orientate lateral adiacente este paralel cu planul de referință;
                        
                     
                           7.4.3.
                        
                        
                           distanța pe orizontală dintre rândul punctului H între două scaune orientate lateral adiacente nu depășește 725 mm și nu este mai mică de 450 mm, măsurată orizontal între planurile longitudinale verticale care trec prin centrele acestor poziții de ședere (a se vedea apendicele 7, figura 1); precum și
                        
                     
                           7.4.4.
                        
                        
                           pasagerii din scaunele orientate lateral sunt protejați de o parte a vehiculului (de exemplu, o partiție, un perete sau spătarul unui scaun orientat în direcția de mers) în fața celui mai frontal scaun orientat lateral. Această parte de vehicul îndeplinește cerințele de la apendicele 7.
                        
                     
         8.   CONFORMITATEA PRODUCȚIEI
   Procedurile de conformitate a producției trebuie să respecte procedurile stabilite în apendicele 2 din acord (E/ECE/324-E/ECE/TRANS/505/Rev.2), ținând seama de următoarele cerințe:
   
               8.1.
            
            
               Scaunele și/sau vehiculele omologate în temeiul prezentului regulament sunt produse astfel încât să fie conforme cu tipul omologat, îndeplinind cerințele specificate la punctele 5, 6 și 7 de mai sus.
            
         
               8.2.
            
            
               Pentru a verifica îndeplinirea cerințelor prevăzute la punctul 8.1, trebuie efectuate verificări corespunzătoare ale producției. În acest caz, prin controale corespunzătoare se înțelege verificarea dimensiunilor produsului, precum și existența unor proceduri de asigurare a controlului efectiv al calității produselor.
            
         
               8.3.
            
            
               Autoritatea competentă care acordă omologarea de tip poate verifica oricând conformitatea metodelor de control aplicabile fiecărei unități de producție și poate efectua, pe eșantioane, orice încercare considerată necesară, aleasă dintre încercările efectuate în vederea omologării. Frecvența normală a acestor verificări trebuie să fie de o dată pe an.
            
         9.   SANCȚIUNI ÎN CAZ DE NECONFORMITATE A PRODUCȚIEI
   
               9.1.
            
            
               În cazul în care nu sunt îndeplinite cerințele enunțate mai sus, omologarea acordată pentru un tip de scaun și/sau un tip de vehicul în conformitate cu prezentul regulament poate fi retrasă.
            
         
               9.2.
            
            
               Dacă o parte contractantă la acord care aplică prezentul regulament retrage o omologare pe care a acordat-o inițial, ea notifică celelalte părți contractante care aplică prezentul regulament, prin intermediul unei fișe de comunicare în conformitate cu modelul din anexa 1 și/sau anexa 2 la prezentul regulament.
            
         10.   MODIFICAREA ȘI PRELUNGIREA OMOLOGĂRII TIPULUI DE SCAUN ȘI/SAU TIPULUI DE VEHICUL
   
               10.1.
            
            
               Orice modificare a tipului de scaun și/sau a tipului de vehicul este notificată departamentului administrativ care a omologat tipul de scaun și/sau tipul de vehicul. În acest caz, departamentul administrativ poate:
               
                           10.1.1.
                        
                        
                           să considere că este improbabil ca modificările aduse să aibă un efect negativ semnificativ și că, în orice caz, scaunul și/sau vehiculul rămân(e) conform cu cerințele stabilite; sau
                        
                     
                           10.1.2.
                        
                        
                           să solicite un alt raport de încercare din partea serviciului tehnic responsabil cu coordonarea încercărilor.
                        
                     
         
               10.2.
            
            
               Confirmarea sau refuzul omologării, specificând modificările, se comunică prin procedura specificată în articolul 4.4 de mai sus părților la acordul de punere în aplicare a prezentului regulament.
            
         
               10.3.
            
            
               Departamentul administrativ competent care a emis prelungirea omologării trebuie să atribuie un număr de serie pentru o astfel de prelungire și să informeze celelalte părți participante la Acordul din 1958 care aplică prezentul regulament prin intermediul unei fișe de comunicare, conform modelului din anexa 1 și/sau anexa 2 la prezentul regulament.
            
         11.   ÎNCETAREA DEFINITIVĂ A PRODUCȚIEI
   În cazul în care titularul omologării încetează definitiv producția unui tip de vehicul omologat în conformitate cu prezentul regulament, acesta informează autoritatea care a acordat omologarea. La primirea fișei de comunicare relevante, respectiva autoritate notifică celelalte părți contractante la acord care aplică prezentul regulament, printr-o fișă de comunicare conformă cu modelul din anexa 1 și/sau anexa 2 la prezentul regulament.
   12.   DISPOZIȚII TRANZITORII
   
               12.1.
            
            
               Începând cu data oficială a intrării în vigoare a seriei 02 de amendamente, niciuna din părțile contractante care aplică prezentul regulament nu refuză acordarea de omologări în temeiul prezentului regulament, astfel cum a fost modificat prin seria 02 de amendamente.
            
         
               12.2.
            
            
               Începând cu 1 noiembrie 2012, părțile contractante care aplică prezentul regulament acordă omologări numai dacă sunt îndeplinite cerințele prezentului regulament, astfel cum a fost modificat prin seria 02 de amendamente.
            
         
               12.3.
            
            
               Începând cu 1 noiembrie 2014, omologările acordate în conformitate cu prezentul regulament încetează să fie valabile, cu excepția celor acordate în conformitate cu cerințele prezentului regulament, astfel cum a fost modificat prin seria 02 de amendamente.
            
         
               12.4.
            
            
               Începând cu 1 noiembrie 2014, părțile contractante care aplică prezentul regulament pot refuza prima înregistrare națională sau regională (prima punere în funcțiune) a unui vehicul care nu deține omologarea de tip, în conformitate cu cerințele seriei 02 de amendamente aduse prezentului regulament.
            
         
               12.5.
            
            
               Începând cu 1 noiembrie 2014 sau începând cu data adoptării unor dispoziții uniforme privind testarea pentru scaunele orientate lateral (și anume, prezentul regulament), precum și a unor dispoziții pentru astfel de scaune în ceea ce privește punctele de ancorare ale centurilor de siguranță (și anume, Regulamentul nr. 14) și pentru vehiculele echipate cu centuri de siguranță (și anume, Regulamentul nr. 16), în cazul în care această dată este anterioară precedentei, omologările acordate în temeiul punctului 1.5 din prezentul regulament nu mai sunt în vigoare.
            
         
               12.6.
            
            
               Chiar și după data intrării în vigoare a seriei 02 de amendamente, omologările componentelor conform seriei 01 de amendamente ale prezentului regulament rămân valabile, iar părțile contractante care aplică prezentul regulament continuă să le accepte și nu refuză acordarea de extinderi ale omologării la seria 01 de amendamente aduse prezentului regulament.
            
         
               12.7.
            
            
               Începând cu data oficială de intrare în vigoare a seriei 03 de amendamente, nicio parte contractantă care aplică prezentul regulament nu refuză acordarea omologărilor în baza acestui regulament, astfel cum a fost modificat prin seria 03 de amendamente.
            
         
               12.8.
            
            
               După 24 de luni de la data intrării în vigoare a seriei 03 de amendamente, părțile contractante care aplică prezentul regulament acordă omologări numai dacă sunt îndeplinite cerințele prezentului regulament, astfel cum a fost modificat prin seria 03 de amendamente.
            
         
               12.9.
            
            
               După 60 de luni de la data intrării în vigoare a seriei 03 de amendamente la prezentul regulament, părțile contractante care aplică prezentul regulament pot refuza omologarea de tip națională sau regională și pot refuza prima înmatriculare națională sau regională (prima punere în circulație) a unui vehicul care nu îndeplinește cerințele seriei 03 de amendamente la prezentul regulament.
            
         
               12.10.
            
            
               Chiar și după data intrării în vigoare a seriei 03 de amendamente, omologările componentelor conform seriei 01 sau 02 de amendamente ale prezentului regulament rămân valabile, iar părțile contractante care aplică prezentul regulament continuă să le accepte și nu refuză acordarea de extinderi ale omologării la seriile 01 sau 02 de amendamente aduse prezentului regulament.
            
         13.   DENUMIRILE ȘI ADRESELE SERVICIILOR TEHNICE RESPONSABILE CU EFECTUAREA ÎNCERCĂRILOR DE OMOLOGARE ȘI ALE AUTORITĂȚILOR DE OMOLOGARE DE TIP
   Părțile contractante la Acordul din 1958 care aplică prezentul regulament comunică Secretariatului General al Organizației Națiunilor Unite numele și adresele serviciilor tehnice responsabile cu efectuarea încercărilor de omologare, precum și ale autorităților de omologare de tip care acordă omologarea și cărora trebuie să li se trimită formularele care atestă omologarea, extinderea, refuzul sau retragerea omologării emise în alte țări.
   
      (1)  Astfel cum sunt definite în Rezoluția consolidată privind construcția vehiculelor (R.E.3.), document ECE/TRANS/WP.29/78/Rev.2, para. 2.
   
      (2)  Specificațiile tehnice și schemele detaliate ale HYBRID III, care corespund principalelor măsuri ale unui locuitor din Statele Unite, de sex masculin, din al cincizecilea centil, precum și specificațiile privind reglajul său pentru această probă, sunt depuse la Secretariatul General al Organizației Națiunilor Unite și pot fi consultate la cerere la secretariatul Comisiei Economice pentru Europa, Palatul Națiunilor, Geneva, Elveția.
   
      (3)  Numerele distinctive ale părților contractante la Acordul din 1958 sunt reproduse în anexa 3 la Rezoluția consolidată privind construcția vehiculelor (R.E.3), documentul TRANS/WP.29/78/Rev.2/Amend.1.
   
      Apendicele 1
      
         Metode de încercare a scaunelor conform punctului 5 și/sau a ancorajelor conform punctului 6.1.2 și/sau instalarea scaunelor orientate lateral în conformitate cu punctul 3 din apendicele 7
      
      1.   CERINȚE
      1.1.   Încercările urmăresc să determine:
      
                  1.1.1.
               
               
                  dacă ocupantul (ocupanții) scaunului este (sunt) corect ținut (ținuți) pe loc de scaunul (scaunele) din fața lui (lor) și/sau prin utilizarea unei centuri de siguranță.
                  
                              1.1.1.1.
                           
                           
                              Se consideră că cerința menționată este satisfăcută dacă deplasarea înainte a oricărei părți a trunchiului și a capului manechinului nu trece dincolo de planul vertical transversal situat la 1,6 m față de punctul R al scaunului auxiliar;
                           
                        
            
                  1.1.2.
               
               
                  dacă ocupantul (ocupanții) nu suferă vătămări grave;
                  
                              1.1.2.1.
                           
                           
                              Se consideră că prezenta cerință este satisfăcută dacă sunt îndeplinite următoarele criterii de acceptabilitate biomecanică pentru manechinul utilizat, determinate în conformitate cu apendicele 4, și anume:
                           
                        
                              1.1.2.2.
                           
                           
                              pentru un manechin așezat pe un scaun orientat în direcția de mers trebuie să fie îndeplinite următoarele criterii de acceptabilitate biomecanică:
                              
                                          1.1.2.2.1.
                                       
                                       
                                          criteriul de acceptabilitate pentru cap (HIC) este mai mic de 500;
                                       
                                    
                                          1.1.2.2.2.
                                       
                                       
                                          criteriul de acceptabilitate pentru torace (ThAC) este mai mic de 30 g, cu excepția intervalelor de timp care totalizează mai puțin de 3 ms (g = 9,81m/s2);
                                       
                                    
                                          1.1.2.2.3.
                                       
                                       
                                          criteriul de acceptabilitate pentru femur (FAC) este mai mic de 10 kN și valoarea de 8 kN nu este depășită pe intervale de timp care totalizează mai mult de 20 ms;
                                       
                                    
                        
                              1.1.2.3.
                           
                           
                              pentru un manechin așezat pe un scaun auxiliar orientat lateral trebuie să fie îndeplinite următoarele criterii de acceptabilitate biomecanică:
                              
                                          1.1.2.3.1.
                                       
                                       
                                          criteriul de acceptabilitate pentru cap (HIC) este mai mic de 500;
                                       
                                    
                                          1.1.2.3.2.
                                       
                                       
                                          criteriile de acceptabilitate pentru torace:
                                          
                                                      (a)
                                                   
                                                   
                                                      criteriul de deformare a cutiei toracice (RDC) de maximum 42 mm;
                                                   
                                                
                                                      (b)
                                                   
                                                   
                                                      criteriul referitor la viscere (VC) inferior sau egal cu 1,0 m/s;
                                                   
                                                
                                    
                                          1.1.2.3.3.
                                       
                                       
                                          criteriul de acceptabilitate pentru bazin:
                                          forța maximă asupra simfizei pubiene (PSPF) inferioară sau egală cu 6 kN;
                                       
                                    
                                          1.1.2.3.4.
                                       
                                       
                                          criteriul de acceptabilitate pentru abdomen:
                                          forța maximă asupra abdomenului (APF) de maximum 2,5 kN forță internă (echivalent cu forța externă de 4,5 kN);
                                       
                                    
                        
            
                  1.1.3.
               
               
                  dacă scaunul și dispozitivele de prindere ale scaunului sunt suficient de rezistente.
                  
                              1.1.3.1.
                           
                           
                              Se consideră că prezenta cerință este satisfăcută dacă:
                              
                                          1.1.3.1.1.
                                       
                                       
                                          nicio componentă a scaunului, a pieselor sau a accesoriilor sale nu se desprinde complet în timpul încercării;
                                       
                                    
                                          1.1.3.1.2.
                                       
                                       
                                          scaunul rămâne bine ancorat, chiar dacă unul sau mai multe dintre dispozitivele de ancorare se desprind parțial și toate sistemele de blocare rămân blocate pe toată durata încercării;
                                       
                                    
                                          1.1.3.1.3.
                                       
                                       
                                          după încercare, nicio componentă structurală a scaunului sau accesoriile nu prezintă nicio fractură sau muchii sau colțuri ascuțite care pot să provoace vătămări corporale.
                                       
                                    
                        
            1.2.   Toate piesele care constituie o parte a spătarului scaunului sau accesoriile acestuia sunt de așa natură încât nu pot să provoace vătămări ale pasagerului în timpul impactului. Se consideră că prezenta cerință este îndeplinită dacă oricare dintre componentele care pot veni în contact cu o sferă cu diametrul de 165 mm prezintă o rază de curbură de cel puțin 5 mm.
      
                  1.2.1.
               
               
                  Dacă orice componentă a pieselor sau accesoriilor sus-menționate este realizată dintr-un material cu o duritate mai mică de 50 Shore A pe un suport rigid, cerințele stabilite la punctul 1.2 de mai sus se aplică doar suportului rigid.
               
            
                  1.2.2.
               
               
                  Componentele spătarului scaunului, precum dispozitivele de reglare pentru scaun și accesoriile, nu se supun niciunei cerințe de la punctul 1.2 dacă, în poziția de repaus, sunt situate sub un plan orizontal situat la 400 mm deasupra planului de referință, chiar dacă ocupantul ar putea să vină în contact cu acestea.
               
            2.   PREGĂTIREA SCAUNULUI CARE URMEAZĂ SĂ FIE SUPUS ÎNCERCĂRII
      2.1.   Scaunul care urmează să fie supus încercărilor se montează:
      
                  2.1.1.
               
               
                  fie pe o platformă de încercare reprezentativă pentru șasiul vehiculului;
               
            
                  2.1.2.
               
               
                  fie pe o platformă rigidă de încercare.
               
            2.2.   Ancorajul de pe platforma de încercare prevăzut pentru scaunul (scaunele) de încercat este identic cu sau are aceleași caracteristici ca acela utilizat în vehiculul (vehiculele) pentru care scaunul este proiectat.
      2.3.   Scaunul care urmează să fie încercat este complet, cu toate tapițeriile și accesoriile. Dacă scaunul este prevăzut cu masă, aceasta trebuie să fie pliată.
      2.4.   Dacă scaunul este reglabil pe laterală, trebuie poziționat la extinderea maximă.
      2.5.   Dacă spătarul scaunului este reglabil, el se reglează astfel încât înclinarea rezultată a torsului manechinului utilizat pentru determinarea punctului H și înclinarea reală a torsului în pozițiile pe scaun din autovehicul să fie cât mai aproape de cele recomandate de constructor pentru utilizarea în condiții normale sau, în absența unor recomandări speciale ale producătorului, cât mai aproape de 25° spre spate față de verticală.
      2.6.   Dacă pe spătarul scaunului este montată o tetieră cu înălțimea reglabilă, aceasta este așezată în cea mai joasă poziție.
      2.7.   Centurile de siguranță care aparțin unui tip omologat, în conformitate cu Regulamentul nr. 16, și sunt montate pe ancoraje instalate în conformitate cu Regulamentul nr. 14 (inclusiv, dacă este cazul, cu derogările prevăzute la punctul 7.4 din Regulamentul nr. 14) se montează atât la scaunul auxiliar, cât și la scaunul care urmează să fie supus încercării.
      3.   ÎNCERCĂRI DINAMICE
      3.1.   Încercarea 1
      Platforma de încercare se montează pe un cărucior.
      3.2.   Scaunul auxiliar
      Scaunul auxiliar poate fi de același tip cu scaunul supus încercării și se plasează în paralel cu și direct în spatele scaunului supus încercării. Cele două scaune se află la aceeași înălțime, reglate în mod identic și având o distanță de 750 mm între scaune.
      
                  3.2.1.
               
               
                  Dacă se utilizează un scaun auxiliar de un tip diferit, acest lucru se precizează în fișa de comunicare privind omologarea unui tip de scaun, în conformitate cu modelul din anexa 1 la prezentul regulament.
               
            3.3.   Manechinul
      
                  3.3.1.
               
               
                  Manechinul se așază pe scaunul auxiliar fără centură de siguranță, astfel încât planul său de simetrie să corespundă planului de simetrie a locului pe scaun în cauză.
               
            
                  3.3.2.
               
               
                  Independent de poziția șezând a manechinului, unghiul dintre brațul superior și linia de referință tors-braț pe fiecare parte este de 40° ± 5°. Linia de referință trunchi-braț este definită ca intersecție a planului tangențial la suprafața frontală a coastelor cu planul vertical longitudinal al manechinului care conține brațul. Picioarele sunt întinse la maximum și, dacă este posibil, sunt dispuse în paralel; călcâiele ating podeaua.
               
            
                  3.3.3.
               
               
                  Fiecare manechin necesar se instalează pe un scaun conform procedurii următoare:
                  
                              3.3.3.1.
                           
                           
                              manechinul se așază pe un scaun cât mai aproape de poziția dorită;
                           
                        
                              3.3.3.2.
                           
                           
                              se plasează o placă rigidă cu suprafața de 76 mm × 76 mm cât se poate de jos în fața torsului manechinului;
                           
                        
                              3.3.3.3.
                           
                           
                              placa se presează orizontal pe torsul manechinului cu o forță cuprinsă între 25 și 35 daN:
                              
                                          3.3.3.3.1.
                                       
                                       
                                          torsul se trage înainte de umeri până la poziția verticală, apoi se lasă înapoi pe spătarul scaunului. Această operație se efectuează de două ori;
                                       
                                    
                                          3.3.3.3.2.
                                       
                                       
                                          fără ca torsul să se miște, se plasează capul într-o astfel de poziție încât platforma care susține instrumentele de măsură aflate în cap să fie orizontală și ca planul sagital median al capului să fie paralel cu cel al vehiculului (pentru scaunele orientate lateral, planul sagital median al capului este paralel cu planul median vertical al scaunului);
                                       
                                    
                        
                              3.3.3.4.
                           
                           
                              placa se înlătură cu grijă;
                           
                        
                              3.3.3.5.
                           
                           
                              manechinul este deplasat înainte pe scaun și se repetă procedura de instalare descrisă mai sus;
                           
                        
                              3.3.3.6.
                           
                           
                              dacă este necesar, se corectează poziția membrelor inferioare;
                           
                        
                              3.3.3.7.
                           
                           
                              instrumentele de măsură instalate nu afectează în niciun fel deplasarea manechinului în timpul impactului;
                           
                        
                              3.3.3.8.
                           
                           
                              temperatura sistemului de instrumente de măsură este stabilizată înaintea încercării și menținută cât se poate de mult între 19 și 26 °C.
                           
                        
            3.4.   Simularea impactului
      
                  3.4.1.
               
               
                  Schimbarea de viteză totală a căruciorului care simulează impactul trebuie să fie între 30 și 32 km/h.
               
            
                  3.4.2.
               
               
                  Decelerarea sau, la cererea solicitantului, accelerarea căruciorului în timpul încercării dinamice la șoc este în conformitate cu dispozițiile din figura 1 de mai jos. Cu excepția intervalelor totalizând mai puțin de 3 ms, curba decelerării sau accelerării căruciorului ca funcție de timp se situează între curbele limită prezentate în figura 1.
               
            
                  3.4.3.
               
               
                  În plus, decelerarea sau accelerarea medie este cuprinsă între 6,5 și 8,5 g.
               
            3.5.   Încercarea 2
      
                  3.5.1.
               
               
                  Se repetă încercarea 1 cu un manechin așezat în scaunul auxiliar: manechinul poartă centura de siguranță reglată în conformitate cu instrucțiunile producătorului. Numărul punctelor de ancorare a centurii de siguranță în scopul încercării 2 este precizat în fișa de comunicare referitoare la omologarea unui tip de scaun și conforme cu modelul din anexa 1 la prezentul regulament.
               
            
                  3.5.2.
               
               
                  Scaunul auxiliar este fie de același tip cu scaunul supus încercării, fie de un alt tip, aceste detalii fiind menționate în fișa de comunicare referitoare la omologarea unui tip de scaun și conforme cu modelul din anexa 1 la prezentul regulament.
               
            
                  3.5.3.
               
               
                  Încercarea 2 se mai poate aplica și altor componente ale vehiculului decât scaunul, astfel cum se prevede la punctul 8.1.7 din Regulamentul nr. 16, și la punctul 5.3.5 din Regulamentul nr. 14.
               
            
                  3.5.4.
               
               
                  În cazul în care încercarea 2 se efectuează cu manechinul purtând o centură cu trei puncte de prindere și criteriile de vătămare nu sunt depășite, se consideră că scaunul auxiliar a îndeplinit cerințele referitoare la forțele de încercare statică și deplasarea dispozitivului de ancorare superior în timpul încercării specificate în Regulamentul nr. 14 cu privire la această instalare.
               
            
                  3.5.5.
               
               
                  Încercarea 2 poate fi, de asemenea, aplicată la scaunele orientate lateral. În acest caz, scaunul auxiliar astfel cum este menționat la punctul 3.2 trebuie să fie un scaun orientat lateral și este așezat conform specificațiilor din apendicele 7.
               
            
         Figura 1
      
      
         
   
   
      Apendicele 2
      
         PROCEDURA DE ÎNCERCARE PRIVIND ANCORAJELE UNUI VEHICUL ÎN CONFORMITATE CU PUNCTUL 6.1.1
      
      1.   APARATURA DE ÎNCERCARE
      
                  1.1.
               
               
                  O structură rigidă suficient de reprezentativă pentru scaunul proiectat să fie utilizat în vehicul se fixează cu ajutorul mijloacelor de prindere (bolțuri, șuruburi etc.) furnizate de producător la părțile structurii care sunt supuse încercărilor.
               
            
                  1.2.
               
               
                  Dacă mai multe tipuri de scaun care diferă între ele în privința distanței dintre partea din față și din spate a picioarelor acestora pot fi montate pe același ancoraj, încercarea se realizează cu distanța dintre picioare cea mai scurtă. Această distanță este menționată în certificatul de omologare de tip.
               
            2.   PROCEDURA DE TESTARE
      
                  2.1.
               
               
                  Se aplică o forță F:
               
            
                  2.1.1.
               
               
                  la o înălțime de 750 mm deasupra planului de referință și pe linia verticală care conține centrul geometric al suprafeței mărginite de poligonul ale cărui vârfuri sunt diferitele puncte de ancorare sau, dacă este cazul, de dispozitivele de ancorare extreme ale scaunului, cu ajutorul structurii rigide definite la punctul 1.1 de mai sus;
               
            
                  2.1.2.
               
               
                  în direcție orizontală și îndreptată spre partea din față a vehiculului;
               
            
                  2.1.3.
               
               
                  într-un interval de timp cât se poate de scurt și pe o durată de cel puțin 0,2 s.
               
            
                  2.2.
               
               
                  Forța F se determină fie:
               
            
                  2.2.1.
               
               cu ajutorul formulei următoare: 
                     , în care:F este dată în N, iar i reprezintă numărul de locuri pe scaun ale scaunului pentru care urmează să fie omologate dispozitivele de ancorare supuse încercării; fie, la cererea producătorului,
               
            
                  2.2.2.
               
               
                  în conformitate cu sarcinile reprezentative măsurate în timpul încercărilor dinamice, conform descrierii din apendicele 1 la prezentul regulament.
               
            
   
      Apendicele 3
      
         MĂSURĂTORILE CARE TREBUIE EFECTUATE
      
      1.   Toate măsurătorile necesare se realizează cu ajutorul sistemelor de măsură conform specificațiilor din Standardul Internațional ISO 6487:1987 intitulat „Metode de măsurare pentru încercările la impact: Aparatură de măsurat”.
      2.   Încercare dinamică
      2.1.   Măsurătorile care urmează să se efectueze pe cărucior
      Se măsoară caracteristicile decelerării sau accelerării căruciorului, pornind de la decelerațiile sau accelerațiile măsurate pe cadrul rigid al căruciorului, cu sistemele de măsurare având un CFC de 60.
      2.2.   Măsurătorile care urmează să se efectueze pe manechin
      Citirile instrumentelor de măsură se înregistrează prin canalele independente de date ale următorului CFC:
      
                  2.2.1.
               
               
                  Măsurătorile asupra capului manechinului.
                  Accelerația triaxială rezultantă față de centrul de greutate (γr
                     ) (1) se măsoară cu un CFC de 600.
               
            
                  2.2.2.
               
               
                  Măsurătorile asupra toracelui manechinului.
                  Accelerația rezultantă la centrul de greutate se măsoară cu un CFC de 180. Deformarea coastelor și criteriul referitor la viscere (VC) se măsoară cu o CFC de 180.
               
            
                  2.2.3.
               
               
                  Măsurătorile asupra femurului manechinului.
                  Forța de compresiune axială se măsoară cu un CFC de 600.
               
            
                  2.2.4.
               
               
                  Măsurătorile asupra abdomenului manechinului.
                  Forța de compresie abdominală se măsoară cu un CFC de 600.
               
            
                  2.2.5.
               
               
                  Măsurătorile asupra bazinului manechinului.
                  Forța asupra zonei pubiene se măsoară cu un CFC de 600.
               
            
         (1)  Exprimată în g (= 9,81 m/s2), a cărei valoare scalară este calculată în conformitate cu următoarea formulă:
      
         
      unde:
      
                  γl
                  
               
               
                  =
               
               
                  valoarea accelerației longitudinale instantanee;
               
            
                  γν
                  
               
               
                  =
               
               
                  valoarea accelerației verticale instantanee;
               
            
                  γt
                  
               
               
                  =
               
               
                  valoarea accelerației transversale instantanee.
               
            
   
      Apendicele 4
      
         DETERMINAREA CRITERIILOR DE ACCEPTABILITATE
      
      1.   IMPACT FRONTAL (SCAUN ORIENTAT ÎN DIRECȚIA DE MERS)
      1.1.   Criteriul de acceptabilitate pentru cap (HIC)
      
                  1.1.1.
               
               
                  Acest criteriu de vătămare (HIC) se calculează pe baza accelerației triaxiale rezultante măsurate conform apendicelui 3, punctul 2.2.1 cu ajutorul următoarei expresii matematice:
                  
                     
                  unde t1 și t2 reprezintă orice valori ale timpului de pe parcursul încercării, HIC fiind valoarea maximă pentru un interval t1-t2. Valorile pentru t1 și t2 se exprimă în secunde.
               
            1.2.   Criteriul de acceptabilitate pentru torace (ThAC)
      
                  1.2.1.
               
               
                  Acest criteriu se determină pe baza valorii absolute a accelerației rezultante, exprimate în g și măsurate conform punctului 2.2.2 din apendicele 3 și a perioadei de accelerație, exprimate în ms.
               
            1.3.   Criteriul de acceptabilitate pentru femur (FAC)
      Acest criteriu se determină pe baza forței de comprimare exprimate în kN, transmisă axial pe fiecare femur al manechinului și se măsoară conform punctului 2.2.3 din apendicele 3 și a duratei forței de comprimare, exprimate în ms.
      2.   IMPACT LATERAL (SCAUN ORIENTAT LATERAL)
      2.1.   Criteriul de acceptabilitate pentru cap (HIC) – a se vedea punctul 1.1 de mai sus.
      2.2.   Criteriul de acceptabilitate pentru torace
      
                  2.2.1.
               
               
                  Deformarea cutiei toracice: deformarea cutiei toracice este valoarea maximă a deformației la nivelul oricărei coaste, determinată de traductoarele de deplasare a toracelui.
               
            
                  2.2.2.
               
               
                  Criteriul referitor la viscere (VC):
                  Reacția maximă de răspuns a viscerelor este valoarea maximă a VC la nivelul oricărei coaste, care se calculează din rezultatul instantaneu al compresiei relative a toracelui în ceea ce privește jumătatea toracelui și viteza de comprimare obținută prin diferențierea compresiei. În scopul acestui calcul, lățimea standard a unei jumătăți a cutiei toracice este de 140 mm.
                  
                     
                  unde D (metri) = deformarea coastelor.
                  Algoritmul de calcul utilizat este stabilit în Regulamentul nr. 95, anexa 4, apendicele 2.
               
            2.3.   Criteriul de acceptabilitate pentru abdomen
      Forța maximă asupra abdomenului este valoarea maximă a sumei celor trei forțe măsurate de trei traductoare de forță montate la 39 mm sub suprafața părții de impact.
      2.4.   Criteriul de acceptabilitate a bazinului
      Forța maximă a simfizei pubiene (PSPF) este forța maximă măsurată de un traductor de forță la simfiza pubiană a bazinului.
   
   
      Apendicele 5
      
         CERINȚE ȘI PROCEDURI PRIVIND ÎNCERCĂRILE STATICE
      
      1.   CERINȚE
      1.1.   Cerințele pentru scaunele supuse încercării conform prezentului apendice sunt de a determina:
      
                  1.1.1.
               
               
                  dacă ocupanții scaunului sunt reținuți în mod corect de scaunele din fața lor;
               
            
                  1.1.2.
               
               
                  dacă ocupanții scaunului nu sunt vătămați grav; precum și
               
            
                  1.1.3.
               
               
                  dacă scaunul și dispozitivele de prindere ale scaunului sunt suficient de rezistente.
               
            1.2.   Se consideră că cerințele de la punctul 1.1.1 de mai sus sunt îndeplinite dacă deplasarea maximă a punctului central de aplicare a fiecărei forțe specificate la punctul 2.2.1 măsurată în planul orizontal și în planul median longitudinal al locului pe scaun relevant nu depășește 400 mm.
      1.3.   Se consideră că cerințele de la punctul 1.1.2 de mai sus sunt îndeplinite dacă se întrunesc următoarele caracteristici:
      
                  1.3.1.
               
               
                  deplasarea maximă a punctului central de aplicare al fiecăreia dintre forțele specificate la punctul 2.2.1, măsurată conform descrierii de la punctul 1.2, nu este mai mică de 100 mm;
               
            
                  1.3.2.
               
               
                  deplasarea maximă a punctului central de aplicare al fiecăreia dintre forțele specificate la punctul 2.2.2, măsurată conform descrierii de la punctul 1.2, nu este mai mică de 50 mm;
               
            
                  1.3.3.
               
               
                  toate piesele care constituie o parte a spătarului scaunului sau accesoriile acestuia sunt de așa natură încât nu pot să provoace vătămări ale pasagerului în timpul impactului. Se consideră că prezenta cerință este îndeplinită dacă oricare dintre componentele care pot veni în contact cu o sferă cu diametrul de 165 mm prezintă o rază de curbură de cel puțin 5 mm;
               
            
                  1.3.4.
               
               
                  dacă orice componentă a pieselor sau accesoriilor sus-menționate este realizată dintr-un material cu o duritate mai mică de 50 Shore A pe un suport rigid, cerințele stabilite la punctul 1.3.3 se aplică doar suportului rigid;
               
            
                  1.3.5.
               
               
                  componentele spătarului scaunului, precum dispozitivele de reglare pentru scaun și accesoriile, nu se supun niciunei cerințe de la punctul 1.3.3 dacă, în poziția de repaus, sunt situate sub un plan orizontal situat la 400 mm deasupra planului de referință, chiar dacă ocupantul ar putea să vină în contact cu acestea.
               
            1.4.   Se consideră că cerințele de la punctul 1.1.3 sunt îndeplinite dacă:
      
                  1.4.1.
               
               
                  nicio componentă a scaunului, a pieselor sau a accesoriilor sale nu se desprinde complet în timpul încercării;
               
            
                  1.4.2.
               
               
                  scaunul rămâne bine ancorat, chiar dacă unul sau mai multe dintre dispozitivele de ancorare se desprind parțial și toate sistemele de blocare rămân blocate pe toată durata încercării;
               
            
                  1.4.3.
               
               
                  după încercare, nicio componentă structurală a scaunului sau accesoriile nu prezintă nicio fractură sau muchii sau colțuri ascuțite care pot să provoace vătămări corporale.
               
            2.   TESTE STATICE
      2.1.   Aparatura de încercare
      
                  2.1.1.
               
               
                  Aceasta constă din suprafețe cilindrice cu raza de curbură egală cu 82 ± 3 mm și lățimea:
                  
                              2.1.1.1.
                           
                           
                              cel puțin egală cu lățimea spătarului scaunului pentru fiecare loc pe scaun care urmează să fie încercat pentru partea superioară;
                           
                        
                              2.1.1.2.
                           
                           
                              egală cu 320 – 0/+ 10 mm pentru partea inferioară, astfel cum este indicată în figura 1 din prezentul apendice.
                           
                        
            
                  2.1.2.
               
               
                  Suprafața care se sprijină pe componentele scaunului este realizată dintr-un material a cărui duritate nu este mai mică de 80 Shore A.
               
            
                  2.1.3.
               
               
                  Fiecare suprafață cilindrică este dotată cu cel puțin un traductor de forță capabil să măsoare forțele aplicate în direcția specificată la punctul 2.2.1.1.
               
            2.2.   Procedura de testare
      
                  2.2.1.
               
               Se aplică o forță de încercare de 
                     , cu ajutorul unui dispozitiv, în conformitate cu punctul 2.1 de mai sus, pe partea posterioară a scaunului, care corespunde fiecărui loc pe scaun al scaunului respectiv.
            
                  2.2.1.1.
               
               
                  Direcția de aplicare a forței este situată în planul median vertical al locului pe scaun în cauză; ea este orizontală și în sensul dinspre spatele către fața scaunului.
               
            
                  2.2.1.2.
               
               
                  Direcția este situată la înălțimea H1, care este între 0,70 m și 0,80 m și deasupra planului de referință. Producătorul stabilește înălțimea exactă.
               
            
                  2.2.2.
               
               Se aplică o forță de încercare de 
                      în mod simultan pe partea posterioară a scaunului corespunzătoare fiecărui loc pe scaun, în același plan vertical și în aceeași direcție la înălțimea H2, care este cuprinsă între 0,45 și 0,55 m deasupra planului de referință, cu ajutorul unui dispozitiv în conformitate cu punctul 2.1 de mai sus. Producătorul stabilește înălțimea exactă.
            
                  2.2.3.
               
               
                  Capetele false se mențin, pe cât posibil, în contact cu partea din spate a scaunului în timpul aplicării forțelor specificate la punctele 2.2.1 și 2.2.2 de mai sus. Ele se pot roti în plan orizontal.
               
            
                  2.2.4.
               
               
                  Dacă un scaun conține mai mult de un loc, forțele corespunzătoare fiecărui loc pe scaun se aplică simultan și există tot atâtea manechine superioare și inferioare câte locuri pe scaun.
               
            
                  2.2.5.
               
               
                  Poziția inițială a fiecărui loc pe scaun a fiecăruia dintre manechine se determină prin aducerea în contact a dispozitivelor de încercare cu scaunul, folosind o forță egală cu cel puțin 20 N.
               
            
                  2.2.6.
               
               
                  Forțele indicate la punctele 2.2.1 și 2.2.2 de mai sus se aplică cât se poate de repede și se mențin împreună la valoarea specificată, indiferent de deformare, timp de cel puțin 0,2 secunde.
               
            
                  2.2.7.
               
               
                  Dacă încercarea s-a realizat cu una sau mai multe forțe, dar nu cu toate forțele mai mari decât cele specificate la punctele 2.2.1 și 2.2.2 și dacă scaunul corespunde cerințelor, se consideră că încercarea are un rezultat pozitiv.
               
            
         Figura 1
      
      
         Aparat pentru încercarea statică
      
      
         
   
   
      Apendicele 6
      
         CARACTERISTICI PRIVIND ABSORBȚIA DE ENERGIE ALE PĂRȚII POSTERIOARE A SPĂTARELOR SCAUNELOR
      
      
                  1.
               
               
                  Elementele părții posterioare a spătarelor situate în zona de referință, definită la punctul 2.21 din prezentul regulament, se verifică la cererea producătorului în conformitate cu cerințele privind absorbția energiei stabilite în anexa 4 la Regulamentul nr. 21. În acest scop, toate accesoriile montate sunt supuse încercării în toate pozițiile de utilizare, cu excepția meselor care se consideră în poziție pliată.
               
            
                  2.
               
               
                  La această încercare se face referință în fișa de comunicare referitoare la omologarea unui tip de scaun conform cu modelul din anexa 1 la prezentul regulament. Se anexează desenul reprezentând zona părții spătarului scaunului care a fost verificată prin încercarea de disipare a energiei.
               
            
                  3.
               
               
                  Această încercare poate fi aplicată și altor componente ale vehiculului decât scaunul (punctul 3.5.3 din apendicele 1 și punctul 2.3 din apendicele 7).
               
            
   
      Apendicele 7
      
         CERINȚE PENTRU PROTECȚIA PASAGERILOR ÎN SCAUNELE ORIENTATE LATERAL ÎN CONFORMITATE CU PUNCTUL 7.4.4
      
      
                  1.
               
               
                  Distanța dintre perna scaunului orientat lateral și componenta vehiculului situată în fața acestei perne a scaunului orientat lateral nu trebuie să depășească 450 mm. Toate măsurătorile trebuie să fie luate la 1 000 mm deasupra planului de referință al pernei scaunului orientat lateral (a se vedea figura 1).
               
            
         Figura 1
      
      
         Cerințe de poziționare pentru scaunele orientate lateral
      
      
         
      
                  2.
               
               
                  Componenta vehiculului (de exemplu, o partiție, un perete sau spătarul unui scaun orientat în direcția de mers) din fața pernei scaunului orientat lateral trebuie să îndeplinească următoarele cerințe în vederea protejării pasagerului așezat pe acea pernă a scaunului orientat lateral (a se vedea figura 2):
                  
                              2.1.
                           
                           
                              înălțimea componentei vehiculului, bazată pe planul de referință al pernei scaunului orientat lateral nu este mai mică de 1 020 mm; iar
                           
                        
                              2.2.
                           
                           
                              suprafața efectivă de impact a vehiculului are o lățime de 200 mm și o înălțime de 580 mm. Această suprafață este poziționată astfel încât axa verticală se află la 50 mm în spatele punctului H al pernei scaunului orientat lateral; precum și
                           
                        
                              2.3.
                           
                           
                              suprafața corespunzătoare a componentei în cauză a vehiculului proiectată pe un plan vertical prin acest punct H acoperă cel puțin 95 % din suprafața efectivă de impact. Această componentă a vehiculului trebuie să îndeplinească cerința de absorbție a energiei din apendicele 6.
                              
                                          2.3.1.
                                       
                                       
                                          În cazul în care există un interstițiu pe suprafața corespunzătoare (cazul tip reprezentat de două scaune orientate în direcția de mers, cu un interstițiu între ele) va fi determinată o distanță pentru fiecare interstițiu cu ajutorul unei sfere cu diametrul de 165 mm. Sfera este pusă în contact cu fanta într-un punct din interstițiu care permite pătrunderea maximă a sferei, considerând că nu trebuie să se aplice nicio sarcină. Distanța dintre cele două puncte de contact ale sferei trebuie să fie mai mică de 60 mm.
                                       
                                    
                        
            
                  3.
               
               
                  La alegerea producătorului, poate fi efectuată o încercare conform apendicelui 1 cu manechinul corespunzător pentru scaunele orientate lateral.
               
            
         Figura 2
      
      
         Cerințele privind poziționarea pentru componenta vehiculului situată în fața pernei scaunului orientat lateral
      
      
         
   
   
      ANEXA 1
      
         COMUNICARE
      
      [format maxim: A4 (210 × 297 mm)]
      
         
      
         
   
   
      ANEXA 2
      
         COMUNICARE
      
      [format maxim: A4 (210 × 297 mm)]
      
         
   
   
      ANEXA 3
      
         DISPUNERI ALE MĂRCILOR DE OMOLOGARE
      
      1.   Dispunerea mărcii de omologare în cazul unui scaun
      
         
      Marca de omologare de mai sus aplicată pe un scaun indică faptul că tipul de scaun în cauză a fost testat în conformitate cu punctul 2 din anexa 4 și omologat, în ceea ce privește rezistența scaunelor, în Țările de Jos (E4), având numărul 032439. Numărul de omologare indică faptul că omologarea a fost acordată în conformitate cu cerințele Regulamentului nr. 80, astfel cum a fost modificat prin seria 03 de amendamente.
      2.   Dispunerea mărcii de omologare în cazul unui vehicul
      
         
      Marca de omologare de mai sus aplicată pe un vehicul indică faptul că tipul de vehicul în cauză a fost omologat, în ceea ce privește rezistența ancorajelor montate pe vehicul, în Țările de Jos (E4), având numărul 032439. Numărul de omologare indică faptul că omologarea a fost acordată în conformitate cu cerințele Regulamentului nr. 80, astfel cum a fost modificat prin seria 03 de amendamente.
   
   
      ANEXA 4
      
         Procedura de determinare a punctului „H” și a unghiului real al trunchiului pentru pozițiile de ședere în autovehicule
          (1)
      
      
                  Apendicele 1
               
               
                  –
               
               
                  Descrierea manechinului tridimensional pentru determinarea punctului „H” (manechinul 3DH) (1), (2)
                  
               
            
                  Apendicele 2
               
               
                  –
               
               
                  Sistemul de referință tridimensional (1)
                  
               
            
                  Apendicele 3
               
               
                  –
               
               
                  Parametrii de referință cu privire la locurile pe scaun (1)
                  
               
            
         (1)  Procedura este descrisă în anexa 1 la Rezoluția consolidată privind construcția vehiculelor (R.E.3), (document ECE/TRANS/WP.29/78/Rev.2). www.unece.org/trans/main/wp29/wp29wgs/wp29gen/wp29resolutions.html
      
         (2)  Pentru detalii legate de construcția manechinului 3 DH, a se contacta Society of Automobile Engineers (SAE), 400 Commonwealth Drive, Warrendale, Pennsylvania 15096, SUA. Manechinul corespunde celui descris în Standardul ISO 6549:1980.